# Reading to Learn -arviointikuvaimet

* Tekstiä tarkastellaan tekstilajin tai tekstilajikompleksin toteutumana.
* Tässä analyysissa käytetään pisteytystä 0–3 p.
* Arvioinnissa on kolme suurempaa kokonaisuutta alaosioineen, joiden pisteytys menee seuraavasti:

1. TEKSTIN TAVOITE JA TEKSTIN KOKONAISJÄSENTELY (MAKRORAKENNE)

**12 p.**

* + tekstilajin vaiheet ja jaksot

1. MERKITYSTEN TUOTTAMINEN TEKSTISSÄ

**24 p.**

* + - ala ja representatiiviset valinnat (6 p.)
    - osallistujaroolit ja interpersoonaiset valinnat (6 p.)
    - ilmenemismuoto ja tekstuaaliset valinnat (12 p.)

1. MUODOLLISET SEIKAT

**12 p.**

* + - kielioppi, oikeinkirjoitus, välimerkit, esitystapa

**Yhteensä 48 p.**

## 1) Tekstin tavoite ja tekstin kokonaisjäsentely

|  |  |
| --- | --- |
| Arviointikysymykset: Tekstin tavoite | Pisteet |
| Miten tarkoituksenmukaisesti kirjoittaja on valinnut tekstilajin tai miten hyvin teksti vastaa tehtävänannon tekstilajia? | 0–3 p. |
| Miten hyvin teksti toteuttaa tekstilajia? | 0–3 p. |
| **Tee nopea päätös yleisvaikutelman perusteella.** | |

|  |  |
| --- | --- |
| Arviointikysymykset: Tekstin kokonaisjäsentely | Pisteet |
| Eteneekö teksti tarkoituksenmukaisesti vaiheiden kautta? | 0–3 p. |
| Kuinka hyvin jaksot ovat rakentuneet? Eteneekö teksti loogisesti jaksosta toiseen vaiheiden sisällä? | 0–3 p. |
| **Vaiheet ovat vakioisia osia tekstilajin kaikissa teksteissä, ja jaksot ovat varioivia osia vaiheiden sisällä.** | |

|  |  |
| --- | --- |
| **Pisteet** | **yhteensä** |
| Osion 1 pisteet | **/ 12 p.** |

## 2A) Merkitykset tekstissä: sisältö

Miten hyvin sanoja ja lauseita käytetään tekstin sisällön rakentamisessa?

Yleiskuva tekstilajikohtaisilla kysymyksillä:

* Miten hyvin kirjoittaja ymmärtää ja selventää sisältöä tietotekstissä?
* Miten hyvin kirjoittaja esittää ja kuvailee pääasiaa ja sen alakohtia arvioissa ja kannanotoissa?

|  |  |
| --- | --- |
| Arviointikysymykset: Merkitykset tekstissä ja sisältö (ala) | Pisteet |
| Käytetäänkö representatiivisia lausetyyppejä osuvasti? Ovatko lauseiden väliset ajalliset, syy–seuraus- yms. suhteet selkeitä? | 0–3 p. |
| Miten sisältösanat ja niiden väliset suhteet (esim. ylä- ja alakäsite, osakokonaisuus) rakentavat tekstin kokonaisuutta? | 0–3 p. |
| **Kirjoita sanallista palautetta tai merkitse erityisen onnistuneet sanavalinnat plus-merkillä. Merkitse kysymysmerkillä sanavalinnat, jotka eivät ole tarkoituksenmukaisia.** | |

|  |  |
| --- | --- |
| **Pisteet** | **yhteensä** |
| Osion 2A pisteet | **/ 6 p.** |

## 2B) Merkitykset tekstissä: osallistujaroolit

Miten hyvin tekstilajin tavoitteen kannalta tekstissä rakennetaan kirjoittajan ja lukijan suhdetta ja suhtautumista?

Yleiskuva tekstilajikohtaisilla kysymyksillä:

* Kuinka objektiivisesti kirjoittaja onnistuu informoimaan tietotekstin lukijaa?
* Kuinka vakuuttavasti kirjoittaja perustelee kannanoton tai arvion?

|  |  |
| --- | --- |
| Arviointikysymykset: Merkitykset tekstissä ja osallistujaroolit | Pisteet |
| Miten tarkoituksenmukaisesti kirjoittaja käyttää vuorovaikutukseen liittyviä lausetyyppejä (väite-, kysymys-, käsky- ja huudahduslauseita)? | 0–3 p. |
| Millä keinoin ja miten tarkoituksenmukaisesti kirjoittaja käyttää sanavalintoja tekstilajin mukaiseen kirjoittaja-lukija-suhteen luomiseen (asioiden objektiiviseen esittelyyn, asioiden arviointiin)? | 0–3 p. |
| **Alleviivaa suhtautumisen kannalta avainsanat ja -lauseet. Merkitse kysymysmerkillä valinnat, jotka eivät ole tarkoituksenmukaisia**. | |

|  |  |
| --- | --- |
| **Pisteet** | **yhteensä** |
| Osion 2B pisteet | **/ 6 p.** |

## 2C) Merkitykset tekstissä: ilmenemismuoto

Miten hyvin on onnistuttu tuottamaan sopivasti kirjakielinen ja kompleksinen teksti? Miten hyvin on onnistuttu tuottamaan sidosteinen teksti? Miten hyvin kuvat, kuviot ja graafit palvelevat tekstin ymmärtämistä?

Yleiskuva tekstilajikohtaisilla kysymyksillä:

* Onko teksti sopivan kirjakielinen tai puhekielinen?
* Kuinka selkeästi kirjoittaja onnistuu osoittamaan tekstinosien välisiä suhteita ja tuottamaan koossapysyvän tekstin?
* Onko kielen lisäksi käytetty kuvia, kuvioita ja graafeja?

|  |  |
| --- | --- |
| Arviointikysymykset: Merkitykset tekstissä ja ilmenemismuoto | Pisteet |
| Miten kirjakielistä kielenkäyttö on taitotasoon nähden? Onko puhekieltä käytetty tarkoituksenmukaisesti? | 0–3 p. |
| Onko lause- ja lausekerakenteissa sopivasti vaihtelua taitotasoon nähden, vai ovatko rakenteet liian yksinkertaisia? | 0–3 p. |
| Onko kappaleet, lauseet ja virkkeet kytketty tarkoituksenmukaisesti toisiinsa? Ymmärtääkö lukija, vaikka lauseiden ja virkkeiden väliset yhteydet ovat jääneet implisiittisiksi? | 0–3 p. |
| Onko selvää, kehen tai mihin kussakin lauseessa viitataan? | 0–3 p. |
| Onko kuvia, kuvioita ja graafeja käytetty tarkoituksenmukaisesti? | (0–3 p.) |
| **Kirjoita sanallista palautetta tai merkitse erityisen onnistuneet valinnat plus-merkillä. Merkitse kysymysmerkillä valinnat, jotka eivät ole tarkoituksenmukaisia.** | |

|  |  |
| --- | --- |
| **Pisteet** | **yhteensä** |
| Osion 2C pisteet | **/ 12 p.** |

## 3) Muodolliset seikat

|  |  |
| --- | --- |
| Arviointikysymykset: Muodolliset seikat | Pisteet |
| KIELIOPPI  Ovatko lauseet ja muodot kieliopillisesti oikeita? | 0–3 p. |
| OIKEINKIRJOITUS  Onko tekstissä usein käytetyt, keskeiset sanat kirjoitettu oikein? Onko harvemmin käytetyt sanat kirjoitettu oikein? | 0–3 p. |
| VÄLIMERKIT  Käytetäänkö välimerkkejä oikein taitotasoon nähden? | 0–3 p. |
| ESITYSTAPA  Onko kappalejako merkitty? Onko ulkoasu selkeä? | 0–3 p. |
| **Tee nopeat päätökset muodollisista seikoista. Korjaa virheet tarpeen mukaan. Välillä voi keskittyä muutamaan osakohtaan, joka tuottaa opiskelijalle vaikeuksia.** | |

|  |  |
| --- | --- |
| **Pisteet** | **yhteensä** |
| Osion 3 pisteet | **/ 12 p.** |

## Lähteet:

Shore, Susanna &  Rapatti. Katriina 2014. Tekstilajikokonaisuudesta yksityiskohtiin – miten arvioida oppilaiden tekstejä? Teoksessa Susanna Shore & Katriina Rapatti (toim.) *Tekstilajitaidot*: *Lukemisen ja kirjoittamisen opetus koulussa.* s. 121–142. Helsinki: Äidinkielen opettajain liitto.